
In  conspectu  vestro,  --  illustrissime  ac  magnifice  Praeses,  spectabilis  Decane, 
Collegae  clarissimi,  Auditores  reliqui  amplissimi,  ornatissimi,  —  exedram  occupo 
magnis  olim  celebratam  viris. 

De  horum  duobus,  qui  Dioscurorum  instar  nitent,  de  praeceptoribus  meorum 
praeceptorum ,  verba  facturus ,  grave  opus  suscipio ,  humeris  meis  longe  superius  5 
et  nisi  multo  major  foret  vestra  benevolentia ,  quam  mea  facultas  et  copia  dicendi , 
profecto  ad  satisfaciendum  vobis  deficere  nunc  sentirem  vires. 

Attamen  meam  erga  egregios  artis  defensores  venerationem  vos  mecum  commu¬ 
nicaturos  spero :  quare  veniae  potius  vestrae  suffragio ,  quam  perorandi  venae  me 
adjutum  existimabo. 

Possidemus  enim,  quas  jam  dudurn  huic  scholae  exoptavimus,  fidas  summorum 
ejus  moderatorum  effigies :  Jffaximiltaiif  Sio II.  et  «foaimis  Petri  Frauk. — 

Laetam  hinc  orationis  ausam  nanciscor,  quam  quis  nobis  fecerit,  accipite. 

Effigies  has  celeberrimus  vir,  Josephus  Frauk,  «foaimis  Petri  filius, 
arti  medicae  Novocomi  in  Italia  11011  pridem  ereptus ,  gratioso  hujus  urbis  medico¬ 
rum  ordini  testamento  legavit.  Legatum  sane  honorificum !  Ouo  majori  enim  aestima¬ 
tionis  signo  legator  doctissimus  uti  erga  nostrum  ordinem  potuit,  quam  patris,  quem 
tot  aliae  academiae  suum  sibi  vindicant,  iconem  nobis  solis  adjudicando?  Ast  quanta 
modestia!  Ne  credamus  aestimationis  hanc  tesseram  ab  illo  nimio  haberi  pretio, 
eam  Stollfo  comite  augere  voluit. 

Accipe  gratias,  pia  Josephi  anima,  pro  tanto,  tamque  desiderato,  duplici  doim. 
Tumulum  patris  tui  hac  in  Austriae  terra  possidemus,  procul  ab  illo  qui,  ad  Larii 
undas ,  cineres  tuos  nobis  non  concessos  recondit.  Illud  patris  monumentum,  a  te 
erectum,  a  nobis  conservari  pietas  tua  voluit,  nostrae  confisa  pietati.  Nec  falletur 
haec  tua  expectatio,  quae  seris  posteris  sacra  erit, 

Ouod  vero  gratiosus  iste  ordo  medicus,  cujus  tot  inclytos  sodales  atque  col¬ 
legas  hic  congregatos  conspicio,  annuente  imprimis  Te,  magnifico  ejus  ordinis  Prae¬ 
side,  illas  icones  hac  in  schola,  quae  sapientibus  jfEaximiliani  et  «foaimis 
Petri  praeceptis  olim  resonabat,  asservari  concesserit:  id  grata  memoria  persequi, 
me  scilicet,  eosque,  qui  mihi  succedent,  ac  discipulos,  quotquot  hanc  palaestram 
visitabunt,  non  minus  decet. 

Nec  immerito  quidem.  Nominibus  enim  magnis  illis  auditis,  quis  non  protinus 
summam  scholae  nostrae  gloriam  enunciari  intelligit? 

Summam  gloriam?  —  A11  haec  jam  peracta  est? —  Historia  respondebit  a  nepoti¬ 
bus  conscribenda.  1  * 

Agat  vero  cujuscunque  judicio  dignum  quid  praesens  haec  aliave  schola :  grate 
recordari  eorum,  qui  ante  nos  egerunt,  nec  absolverunt,  virum  honestum  atque  pro¬ 
bum  decuit  semper,  semperque  decehit. 

Si  enim  laude  non  indigni  erimus,  propter  progressum,  quo  antecessoribus 
nostris  praestare  nos  oportet,  reminiscendum  est :  fuisse  horum  labores,  quibus,  tanquam 
totidem  fulcris  alque  fundamentis  innixis,  ad  altiora  nobis  eniti  concessum  est. 

Si  vero  virtus  nostra  majorum  praestantia  inferior  est :  macte  animo !  Hi  nobis 
exemplo  atque  incitamento  sint,  ut  editiores  laborum  gradus  atque  fructus  assequa¬ 
mur.  Non  omnia  pejus  nobis,  non  omnia  melius,  qui  ante  nos  fuerunt,  peregerunt. 

Quare  ego  temporis  et  acti  et  praesentis  laudatoribus  rem  aeque  haud  ingra¬ 
tam  me  suscepturum  credo,  si  insignium  illorum  virorum  vitam,  studia  et  opera,  nec 
non  in  praesentem  medicinae,  saltem  nostratis,  statum  merita,  brevi,  simplici  et  pio 
sermone  complectar.  Brevem  conveniet  esse  sermonem  meum:  nam  si  utriusque  illius 
herois  medici  omnia  egregie  gesta  laudibus  dignis  celebrare  vellem ,  non  suffice¬ 
rent  dies  et  volumina  commentariis  referta.  Decehit  hunc  sermonem  simplicitas:  quia 
magna  imprimis,  si  celebrantur  ,  verborum  apparatu  non  indigent.  Pia  autem  sit  ora¬ 
tio  mea ,  id  est  justa.  Etenim  si  nec  justi  erga  praeceptorum  nostrorum  umbras  su¬ 
mus,  quam,  rogo,  pietatem  a  nostris  discipulis  exigemus? 

Quae  cum  ita  sint,  illustrissime  ac  magnifice  Praeses,  quive  benevoli  cuncti 
adestis,  Auditores  amplissimi,  ornatissimi,  sinite  me  ingredi  in  medias  res,  et  de 
vita  summorum  illorum  scholae  nostrae  ducum  raptim  decerpere  momenta  quaedam, 
ad  cognoscendam  hodiernam  nostram  medicinam  omnino  idonea. 

Incipiam  de  rebus  gestis  Stollif,  tanquam  tempore  prioris,  ostendamque,  quo¬ 
modo  illa,  quae  hic  vir  egerat,  prouti  ex  antecessorum  ejus  actis  manaverant,  ita  ad 
haec,  quae  successoribus  illius  agenda  incumbebant,  et  prae  caeteris  FranHiium  no¬ 
strum ,  impellere  necessario  debuerunt.  Actorum  enim  ab  hominibus  is  nexus  est,  ut 
ex  prioribus  posteriora,  tanquam  e  suis  fontibus  rivi,  consequantur.  Tolle  omnes  fontes, 
tolle  omnes  amnes,  tolle  et  nega  omnia  majorum  merita:  et  non  habebis  flumina, 
quibus  in  altum  cognitionis  mare  veharis. 

Illustret  ergo  viam  historiae  literariae  lumen ;  comitetur  me  vestra,  Auditores  hu¬ 
manissimi,  comitas  atque  indulgentia:  et  si  quid  sermone  meo,  non  ad  salvandam 
posteris,  nam  hi  aequiores  erunt,  sed  ad  reviviscendam  viventibus  quibusdam  mor¬ 
tuorum  istorum  memoriam,  conferre  potero,  nil  nisi  gratus  vester  erga  eos  animus, 
quibus  tanta  debemus,  quanta  nec  verbis  exprimere  queo,  me  sequatur,  et  soletur. 


Rerum  statum,  in  quo  clinicus  quis  versatur  magister,  accurate  ponderare  opor¬ 
tet,  si  quod  tutum  de  eo  dandum  est  judicium.  Nemo  hercle  mortalium  a  tam  varia 
rerum  et  personarum  dependet  conditione ,  adversa  saepe  potius  quam  secunda ,  ac 
magister  clinicus,  ejusque  agendi  modus. 


Atque  prima  rerum  contemplatione  recogitandum  est :  institutiones  clinicas  reliquis 
cunctis  medicis  disciplinis,  si  aliquas  excipias,  esse  recentiores,  atque  hinc  excusatione 
maxime  dignas.  Summa  scilicet  harum  institutionum  difficultas ,  quae  tantum  ab 
earum  dignitate  superatur,  doctores  cathedralicios  diu  ah  illis  absterrebat. 

Hinc  factum  est,  ut  quae  saltem  1578  Patavii,  ab  A  lb  er  tino  Bottoni 
et  Marco  de  Oddis,  insistentibus  Alemannis,  brevi  tempore  datae  sunt  institutio¬ 
nes  publicae  ad  lectos  aegrorum  nosocomii,  1636  a  Guilielino  van  der  Strat- 
ten,  in  schola  ultrajectina ,  et  eodem  anno,  ad  istius  aemulationem,  ab  Ottoue 
Heurnio  et  Evvaldo  Schrevelio,  in  lugdunensi  Batavorum  schola,  repri- 
stinatae  sint.  His  Lugduni  successere:  Albertus  Kyper,  Franciscus  Syl- 
vius,  et  magnus  ille  Hermanuus  Boerhaave,  quem  Gerardus  van  Swie- 
ten,  clinices  apud  nos  fundator,  viginti  annorum  curriculo  praeceptorem  habuit.  Ab 
hoc  immortali  studiorum  Austriae  reformatore  clinica  schola  Antonio  de  Ha  en, 
alteri  Boerhaavii  discipulo,  1754  concredita  est,  qui  eam  usque  ad  1776  con¬ 
digne  rexit.  Ha  e  nio  J§tollIus,  in  serie  magistrorum  clinicorum,  non  in  doctrina, 
secundus  erat. 

Viguit  tum  mos,  indigenarum  studia,  praesertim  in  re  medica,  praeceptoribus 
extraneis  ad  altiorem  potentiam  evehendi.  Utilitatem  hujus  transfusionis  ingeniorum  com¬ 
probant  Swietenii,  Haenii,  Stoerkii,  $tolIll9  Barthii,  Crantzii,  Jac- 
quinii,  Frankll,  aliorumque  indelebilia  nomina,  et  ad  strenuam  hujus  usus  pen¬ 
sitationem  compellunt.  Studia  enim  alienigena  nostris  proficua  sunt,  non  solum  quia 
meliora,  sed  quia  majorem  etiam  aemulationi  et  restaurationi  tribuunt  impulsum.  In- 
telligo  praecipue  studia,  quae  juventutem  a  teneris  erudiunt. 

Sed  ad  Stollii  vitam  accedamus,  gloriosam,  brevem  licet,  quae  in  se  tota  nil 
nisi  nobilis  de  aerumnis  multiplicibus  reportata  victoria  fuit. 

Natus  est  limius  Sloll  1742  in  vico  Svevorum  Erzingen,  parente 

chirurgo ,  rebus  domesticis  humilibus.  Male  jam  puero  patris  olebat  officina,  et  praepla- 
cebant  studia  humaniora,  graeca  et  latina,  a  patribus  societatis  Jesu  tradita.  Ho¬ 
rum  ordini  se  adscribi  sinebat.  Sed  mox  poenituit  juvenem  suscepti  consilii,  praeser¬ 
tim  cum  licere  sibi  non  xideret,  classicos  Germaniae  scriptores  vernaculos  discipulis, 
quibus  docendis  Halae  Tyrolensium  praefuit,  exponere  atque  commendare. 

A  vicesimo  quinto  hinc  aetatis  anno  medicinae  operam  navare  coepit,  primum 
Argentorati,  dein  Vindobonae.  Haenium  hic  praeceptorem  nactus,  primis  jam  aegrorum 
in  ejus  clinico  observatorum  historiis ,  qualem  se  postea  praestiturum  sit  ostendit,  veluli 
ex  ungue  leonem. 

Laurea  doctoris  hic  redimitus  1772,  mox  in  Hungariam  profectus  est,  ubi  co¬ 
mitatus  honthensis  physici,  ut  vocant,  muneri  biennio  praefuit.  Habuit  ibi  uberrimam 
occasionem  praxin  exercendi,  et  magistri  liippocratica  principia,  quae  in  sequenda 
naturae  lege  prima  et  praecipua  consistebant,  ad  aegrorum  lectulos  comprobandi. 
Et  nisi  praedilectas  ab  Hae  nio  sanguinis  missiones,  nimis  ad  jurandum  in  magistri 

verba  pronus,  audaci us,  quam  par  erat,  genio  tum  epidemico  reluctanti  opposuisset,  sa¬ 
tis  quidem  fuisset  fortunatus.  Sed  parum  satisfecit  mediocris  successus  cordato  viro, 
et  animum  paene  a  medicina  avocasset.  Periclitantem  tamen  salvavit  Hippocratis  et 
Sydenhami,  prae  omnibus  autem  naturae  ipsius  indefessum  studium.  Quo  factum  est, 
ut  monita  praeceptoris  secundaria  primariis  ,  ut  decet ,  postponens ,  totum  se  novati  ge¬ 
nii  epidemici,  qui  morbis  gastricis  favebat,  observationi  dederit,  eique  therapiam  accom¬ 
modaverit  omnem. 

Viennam  1774  rediit,  febrem  intermittentem,  quam  contraxerat,  aliter  se  vix  amis¬ 
surum  praevidens.  Ouae  quidem  febris  intermittens  certe  salutaris  fuit :  nam  illi  haec  schola 
salutiferum  praeceptorem  ,  et  multa  aegrorum  millia  salutem  suam  debent.  Postquam  per 
alterum  hic  biennium  privatis  in  disciplinas  medicas  praelectionibus  complures  sibi  de¬ 
vinxisset  Stollfus  amicos,  matrimonio ,  quod  cum  celebrioris  cujusdam  medici  practici 
filia  inivit,  studiorum  rectoribus  citius  innotuit  Praeside  hinc  Stoerkio,  1776  Ha  en  ii 
successor  nominatus  est,  postquam  aliquot  saltem  mensibus  prius  in  nosocomio  ad  S.  Tri¬ 
nitatem,  ubiHaenius  docuit,  medici  primarii  munere  functus  esset. 

Reperit  hic  largissimum  campum  observationi  morborum  popularium  indulgendi, 
atque  sic  discipulos  ad  altiorem,  quam  a  singularibus  aliquot  lectulis  offertur,  experien¬ 
tiam  et  doctrinam  provehendi.  Grave  hoc  moderatoris  clinici  munus  quanta  expleverit 
cum  solertia  et  sagacitate, rectusque  Hippocratis  genio,  qua  perfecerit  simplicitate  ac 
fortuna,  ut  insolitae  eruditionis  et  comtae  dicendi  rationis  taceam  modestiam,  testes  ad¬ 
voco  amoris  discipulorum,  ad  eum  sectandum  undique  huc  convolantium,  et  scriptorum, 
quae  ille  nobis  reliquerat,  aeterna  monumenta. 

Nec  aliae  hujus  viri  famam,  tam  cito  et  condigne  promeritam,  circumsidebant 
nubeculae,  quam  illae,  quas  execrandus  livor  omnibus  mediocritatem  superan¬ 
tibus  offundit.  Hae  tamen  obscuritates  virtutum  splendorem  nonnisi  adaugent.  Do- 
lendum  saltem  ,  quod  tetra  illa  abjectorum  animorum  impotentia  id  tamen  efficere  .possit, 
ut  conatus  proborum  hominum  magna  ex  parte  eludat. 

Nosocomia  minora  magnis  esse  praeferenda,  Stollius  noster,  uti  serius 
•J  •  1*.  Frauk,  non  sine  gravibus  argumentis  defendere  solebat,  proverbio  usus :  non 
inulta,  sed  multum.  Attamen  in  minoribus  his  nosocomiis  omnia  sic  ad  scopum  optimae 
eruditionis  juvenum  medicorum  comparata  esse  voluit  ,  ut  praeparantibus  ad  pauciores 
lectulos  in  artem  clinicam  institutionibus ,  praxis  sublimior,  epidemiarum  studio  potis¬ 
sime  adaequata,  crescente  sensim  aegrorum  contemplandorum  numero,  perpetuo  adjun¬ 
geretur.  Votis  his  occurritur  moderatore  clinico,  si  non  omnibus  nosocomii  rebus 
regendis  praefecto,  earum  tamen  gerendarum  non  infimam  partem  constituente.  Haec- 
que  sat  felix  positio  Stollii  in  nosocomio  S.  Trinitatis  utique  fuit.  En  tamen,  quo¬ 
modo  propriis,  ut  dici  solet,  armis  vir  pacificus  debellabatur. 

Imperator  Josephus  11.,  humanitatis  summus  aestimator,  a  suis  archiatris  eo  in¬ 
ductus  fuit  sententiae,  ut  cuncta  hujus  urbis  minora  nosocomia  in  hoc  universale,  quod 
sane  e  maximis  est,  et  cujus  directio  Quarinio  commissa  fuit,  1784  contrahi  juberet. 

Iu  vasto  hoc  gurgite  modestus  erat  loculus ,  media  hujus  aedis,  qua  congregati  sumus, 
contignatione ,  quo  rari  aliqui  nantes  aegri  compellebantur ,  ut  tironibus  clinicis  ad 
videndos  plures  veluti  incitamento  forent.  Utinarn  in  amplioribus  reliquis  nosocomii 
spatiis  meros  illis  sequi  licuisset  Stollios!  Numerus  lectorum  in  illo  clinico  ad  duo¬ 
decim  pro  utroque  sexu  tum  temporis  erat  restrictus.  Nec  poterant  angusta  et  humilia  con¬ 
clavia  discipulorum  numerum  capere,  nec  morbos  iis  non  impertiri,  ex  nimia  hominum 
frequentia  semper  oriundos.  Proli,  infelicem,  quae  hominum  vitas  dilapidat,  parsimoniam  ! 

Sed  nec  secandis  cadaveribus,  quae  Stollius  diligenter  lustrare  cum  discipu¬ 
lis  solebat ,  appositus  erat  angulus.  Quid,  quod  praeter  medicinae,  chirurgiae  etiam 
miiforis  candidatos,  quos  Stoerkius  majore  quam  Stollfus  complectebatur  affectu  , 
instruere  hic  ad  medicorum  praxin  fuerit  coactus?  Ad  propaedeusin  igitur  trivialem 
limitatus  fuit  vir,  quem  orbis  medicus  duceni  salutabat. 

Adde  his  reliquas  aerumnas,  tum  academicas,  tum  domesticas,  studiaque 
nocturna,  cum  n  agna  diei  pars  visitandis  extra  nosocomium  aegris  impensa  esset,  adde 
vacillantem  sub  tot  oneribus  et  gravaminibus  corporis  gracilis  salutem,  animique  nativam 
mansuetudinem,  vexationibus  adversariorum,  quorum  infensissimos  intra  ipsos  nosocomii 
muros  habuit,  resistendo  imparem:  et  concipies  sane,  cur  optimi  viri  beatitudo  hac  in 
terra  non  fuerit,  cur  eum  caelestia  praemia  ,  bonis  omnibus  flebilem,  haud  diu  exspecta- 
rint.  Obiit  44.  aetatis  anno,  die  23.  Maji  1787,  ex  apoplexia  ephemera,  cui  curan¬ 
dae  S  t  o  e  r  k  et  M  e  r  t  e  n  s  assistebant. 

Sic  vixit  Stoll,  qui  noster  erat  non  diu ,  sed  totus:  principis  illius  dilectissimi 
ad  exemplum ,  sub  cujus  radiis  eum  florere  contigit. 

Si  ejus  scripta  pervolvimus ,  aperto  illa  nobis  sunt  documento,  quam  multa  pau¬ 
cis,  et  magna  brevi,  praestare  possit  in  medicina  is,  qui  felici  naturam  interpretandi 
lumine,  observandi  candore,  diligentia,  et  animi  probitate  imbutus  est.  Documento 
sunt,  ad  magnum  in  medicina  promerendum  nomen,  non  voluminum  vasta  eruditione 
scatentium  longa  serie ,  nec  tractatuum  a  permultis  ephemeridibus  ruminandorum  far¬ 
ragine,  nec  aurae  popularis  captandae  idoneis  libellis,  sed  ingenio,  quod  his  omnibus  su¬ 
perius  sit,  opus  esse. 

Operum  Stollfi  pauciora  eo  vivente  edita  sunt :  inter  haec  rationis  medendi 
partes  priores  tres,  et  aphorismi  de  cognoscendis  et  curandis  febribus  (sic  nimirum  omnes 
morbos  acutos,  ac  plerumque  populares,  appellabat).  Partes  reliquas  quatuor  rationis  me¬ 
dendi,  et  aphorismorum  de  febribus  ipsius  auctoris  commentarios,  nec  non  praelectio¬ 
nes  ejus  in  diversos  morbos  chronicos,  duobus  voluminibus  comprehensas,  sedulus 
Stollii  discipulus,  Josephus  Eyerel,  uti  et  aliud  illius  opusculum,  quod  de  nosoco¬ 
miorum  institutione  agit  ,*  G  e  o  r  g  i  u  s  A  d  a  1  b  e  r  t  u  s  von  Beeck  h  e  n ,  post  mortem 
auctoris  typis  divulgarunt.  Non  desunt  aliqua  ejus  opera  minora,  inter  quae  oratio¬ 
nem  de  optima  discendi  docendique  graeci  sermonis  ratione ,  et  tractatum  de  colica  sa- 
turmna,  nominamus.  Editionem  praeterea  scriptorum  S  w  i  e  t  e  n  i  i  et  Haenii  cura¬ 
vit,  largamque  discipulis  occasionem  dedit  de  materiis  clinicis  disserendi. 

Ingenii  vini,  cognitionibus  philologicis ,  philosophicis  et  theologicis,  quibus 
Stollius  noster  abundabat ,  non  obstantibus ,  totain  eum  contulisse  videmus  ad  medici¬ 
nae  practicae  perfectionem.  Qua  in  re  desudans  id  potissimum  egit,  ut  veros  universae 
artis  stabiliret  canones,  illos  scilicet,  quos  naturae  vicissitudines,  recurrente  ordine, 
perpetuos  dictarent.  Ouos  canones,  sive  cognoscendi  et  curandi  morbos  rationes,  e 
morborum  potissimis  causis,  hominum  arbitrium  superantibus,  epidemicis,  praecipue 
repeti  debere,  fidus  ille  naturae  interpres  mox  pervidebat.  Idcirco  H  a  e  n  i  i  nimiae  sim¬ 
plicitati  in  febre  tantum  unica,  eaque  inflammatoria,  statuenda,  ejusque  pertinaciae  in  me¬ 
thodo  antiphlogistica  haud  unquam  deserenda,  justum  ponere  terminum  necessario  debuit. 

Libertatis  igitur  secundum  naturam  cogitandi  et  agendi  adjutor  ,  e  scholarum 
cancellis  medicos  ad  commercium  cum  mundo  universo  traduxit ,  et  ad  veram  illam  phi¬ 
losophiam  naturae  adegit,  quam  in  vitae  adminiculis  et  impedimentis,  perpetuis  et  ne¬ 
cessariis  cognoscendis ,  totam  consistere  noverat. 

Generalia  sicintuens,  aphoristico  scribendi  genere ,  ad  specialia  tamen  agendo 
attentionem  summam  semper  convertebat.  Singulares  aegrorum  rationes  eum  solertis- 
sime  considerasse ,  examen  aegrorum ,  quod  ad  optimam  normam  institui  docebat,  testi¬ 
monio  sit.  Juvat  adnotare,  Auenbruggeri  inventum,  percussionem,  Stolllo  prae 
aliis  placuisse. 

Praedominantibus  tamen  eo  tempore  affectionibus  gastricis,  quibus  et  aliarum 
partium  quam  imi  ventris  turbae  parebant ,  Stollius  in  illis  curandis  fere  praecipuus 
versari  videbatur.  Injustam  hinc  scholae  antigastricae  fundatoris  famam  consecutus  est, 
quam  ipse  certe  removisset,  nisi  vita  ejus  nimis  brevis  arti  longae  tam  parum  respon¬ 
disset.  Et  jam  ultimis  vitae  annis,  rebus  epidemicis  mutari  incipientibus,  ipse  discipu¬ 
lorum  et  imitatorum  fervorem  in  emeticis  et  purgantibus  adhibendis  provide  corripuit 
et  coercuit. 

Magistrorum  hujus  scholae  nunquam  fuit ,  sectam  condere.  Ast  quae  non 
propria  passim  regitur  vi,  coeca  ac  fluxa  sectantium  magistros  turba,  ut  impulsum 
semel  recepit,  a  progressu  in  bonam  malamve  partem  difficulter  retineri  potest; 
eritque  multo  facilius  asseclas  ciere ,  quam  a  praedilecta  opinione  eos  removere. 
Scholae  enim  medicorum  variae,  ut  sibi  mutuo  succedunt,  non  magistrorum  adeo,  quam 
saeculorum  impulsus,  temerarios  vagosque,  sequuntur.  Optima  secta  est,  quae  expe¬ 
rientiam  optime  sectatur. 


Temporum  vicissitudinibus  parta  morborum  agmina,  ut  aliquod  totum,  et  in  singu¬ 
lis  aegris  unum,  cognoscere  et  curare,  Stollio  post  Hippocratem  et  Syden hamum 
nemo  melius  docebat.  Restabat  tamen  quaestio,  au  non  consultius  foret,  vicissitudi¬ 
num  illarum  permultas,  quoad  hominum  potestati  et  cautioni  non  sunt  subtractae,  ma¬ 
gistratuum  auctoritate  praevertere  aut  eludere,  et  ubi  hoc  non  licuerit,  misellae  ple¬ 
bis  curam  ejusdem  auctoritatis  nutu  dirigere? 

Haec  gravissima  quaestio,  quae  inter  cultos  populos  non  affirmari  non  potest, 
scientiam  complectitur  vastissimam,  hygienem  puta  publicam,  quam  sub  nomine  politiae 
medicae  e  suis  elementis  evolvere,  «Foaiini  Petro  Frauk  commissum  a  caeli¬ 
tibus  problema  fuit. 

Cum  hac  scientia,  quae  notitia  legum  medicinalium  diversarum  gentium,  sive 
politia,  ut  vocant,  medicinae  perpetuo  juvatur,  mox  et  aliae,  e  largo  medicinae  clini¬ 
cae  sinu,  ortum  coeperunt  disciplinae.  Inter  lias  geographia  et  statistica  medica  suos 
adhucdum  quaerit  fundatores.  Aliae  quoque  affines  scientiae  cum  illa  diligentius  ab¬ 
hinc  colebantur.  Exemplo  sit  medicina  forensis,  quae  communi  cum  illis  medicinae 
publicae  sub  nomine  docetur.  Sic  una  disciplina  promota  alteram  promovet.  Discipli¬ 
nae  enim,  quotquot  sunt,  vinculo  unitatis  inter  se  junguntur.  Disciplinae  et  doctrinae 
multae  sunt,  scientia  est  una. 

Magni  itaque  liygienes  publicae  fundatoris  vita  nunc  mihi  perstringenda  est. 

Natus  est  «F.  P.  Frauk  in  badeusi  oppido  Rotalben,  die  19.  Martii  1745- 
Ad  studia  prae  reliquis  fratribus  animum  advertebat,  patre,  mercaturam  exercente,  in¬ 
vito.  Hic  tamen,  cum  adolescentulum  ad  alia,  veluti  dicebat,  aptum  non  reputaret,  in 
gymnasiis  vicinarum  urbium  usque  ad  annum  1762,  eum  literis  incumbere  patie¬ 
batur. 


Doctoris  philosophiae  laurea  decoratus ,  J.  P  e  t  r  u's  Heidelbergam  concessit, 
medicinam,  quam  physices  sibi  percarae  utilissimum  esse  ramum  agnovit,  addiscendi 
gratia.  Cujus  studio,  quo  solertius  se  traderet,  plurimum,  ut  ipse  fatetur,  contribuit 
amor  in  futuram  conjugem.  Argentoratum  dein,  ad  continuandum  studium,  profectus 
est.  Magistri  ejus  praecipui  fuere :  Catte nhof,  Overkamp,  Sclioenmetzel, 
S  p  i  e  1  m  a  n  n  et  L  o  b  s  t  e  i  u.  Sub  hujus  auspiciis  anatomen  diligenter  exercuit ,  et 
in  physiologia  ita  se  perfecit,  ut  mox  privatis  in  eam  lectionibus  alios  valuerit  eru¬ 
dire.  Clinicas  explanationes  doctoris  B  o  e  h  m  in  nosocomio  argentoratensi  secutus 
est.  Ad  summum  tamen  medici  gradum  adipiscendum,  1766  Heidelbergam  rediit. 

Primani  in  Franco  -  Gallia  praxin  exercuit.  Ast  jam  post  biennium  in  patriam 
reversus  est,  ubi  carae  conjugis  obitu  desolatus,  in  condenda  politia  medica  consola¬ 
tionem  quaerebat.  Primum  operis  tentamen ,  quod  docto  alicui  Aristarcho  haud  arri¬ 
debat,  juvenilis  auctor  flammis  dedit,  a  maturioris  laboris  molimine  neutiquam  deter¬ 
ritus.  luterim  etiam  in  praxi  medica  ad  aegrorum  lectulos  excelluit,  et  in  morbis  po¬ 
pularibus  curandis  quam  maxime  Sydenhami  et  Stollfi  mentem  est  assecutus. 

Publicus  hinc  apud  Rastadtenses  medicus  constitutus ,  alterum  iniit  matrimonium, 
ex  quo  1771  filius  illi  Josephus,  et  1774  Franciscus  natus  est.  Hos  a  teneris 
vitae  annis  ad  medicinae  studium  ipse  instituit.  Bruchsaliae  dein,  spirensis  anti¬ 
stitis  archiater  factus,  nosocomii  etiam,  atque  carcerum  praxin  exercuit.  His  offi¬ 
ciis  non  obstantibus  docendi  etiam  munus  sponte  suscepit,  et  primum  obstetricibus 
melius  instituendis,  dein  etiam  chirurgis  ruralibus  erudiendis,  quorum  scopo  acade- 

miam  condidit,  operam  dedit,  sedulus  non  solum  in  cathedra,  verum  etiam  in  museo 
anatomico,  et  in  plantis  per  agrum  colligendis,  ubique  discipulorum  consortio  fruens. 

Tanta  haec  unius  hominis  industria,  prae  caeteris  vero  systema  illud  politiae 
medicae,  cujus  primos  tomos  inde  ah  anno  1779  ediderat,  nomen  JToaimls  Petri 
Frank  per  universam  Europam  celebratissimum  reddidit.  Hinc  pro  vacante  Ticini, 
post  Tissoti  abitum,  cathedra  clinica  medica  nemo  dignior  censebatur,  quam  spirensis 
archiater,  Stollio  imprimis,  qui  meritis  eximii  contemporanei  plaudebat,  ad  id  con¬ 
tribuente.  Imperatore  tamen  in  Italia  morato,  haec  vocatio  rata  haberi  tardabat;  quare 
Frank,  Goettingensium  academiae  invitanti  cedens,  relictas  ibi  a  Baldingero  insti¬ 
tutiones  clinicas,  cum  physiologia,  pathologia,  therapia  generali,  politia  medica  et  me¬ 
dicina  forensi,  in  alma  illa  Georgia  Augusta  1784  docere  coepit.  Ast  anno  jam  se¬ 
quente  ad  munus  clinicum  obeundum  Ticinum  se  contulit,  ubi  anno  post  etiam  noso¬ 
comii  regimen  illi  confisum  est. 

Quae  in  hac  musarum  sede  per  decem  annos  gesserat,  tum  interpretatione  et 
curandi  modo  ad  aegrorum  clinicorum  lectos,  tum  doctis  in  cathedra  habitis  disputa¬ 
tionibus,  tum  in  rebus  nosocomii  domesticis  administrandis,  gratae  adhuc  Italorum  in¬ 
haeret  memoriae;  et  nisi  tot  superessent  horum  scripta  documenta,  e  posteriorum  tra¬ 
ditione  jam  oretenus  nunquam  essent  delenda.  Non  mirum,  si  viro,  cujus  virtus  vix 
fatigari  posse  videbatur,  munera  muneribus  superaddita  fuerunt. 

Inter  haec  e  praecipuis  erat,  quod  universi  studii  ticinensis  novationem,  jussu 
superiorum,  compilaverit,  qua  sancita,  lectionum  numerus,  feriis  restrictis,  ad  duplum 
est  auctus.  Fecit  tamen,  ut  cum  majori  hoc  onere  docentium  stipendium  creverit,  ejus 
augmento  pro  se ,  cum  proprii  reditus  collegarum  proventus  alioqui  jam  longe  supe¬ 
rarent,  sponte  renuntians. 

Institutionum  novo  ordine  vigente,  cathedra  anatomiae  generalis  ^quain  falso  a 
Bichatio  inventam  esse  credunt)  et  anatomiae  comparatae,  nec  non  physiologiae,  crea¬ 
ta  est,  et  prima  jacta  sunt  fundamenta  musei  anatomico-pathologici ,  ad  quod  ditan¬ 
dum  ipsemet  sectiones  cadaverum  multas  fecit,  et  propter  hunc  finem  morborum  insa¬ 
nabiles  casus  haud  paucos  in  clinicum  recepit.  Quid,  quod  et  materias  ab  aegris 
ejectas,  et  cadaverum  partes  morbosas,  assistenti  chemico,  M  a  rabe  Ilio,  attente  dis¬ 
solvendas  dederit?  Merito  igitur  JT.  I*.  Frank  primum  fere  inter  clinicos  anatomiae 
non  solum,  verum  et  chemiae  pathologicae  cultorem,  si  non  fundatorem,  et  medicinae 
histologicae  modernae  primum  institutorem  habemus.  En,  quam  foecunda  est  ars  cli¬ 
nica,  tantarum  disciplinarum,  aevo  nostro  adeo  florentium,  antiqua  mater! 

Neque  jam  satis.  Omnia  enim  medicinae  studia  (et  in  hoc  aevum  illius  a  nostro 
differt)  ad  praxin  clinicam,  tanquam  luminis  radios  ad  focum  dirigens,  auctor  erat, 
quod  theoriae  etiam ,  tum  medicae ,  tura  chirurgicae ,  professoribus  impositum  fuerit, 
ut  tirones  ad  nosocomium  conducerent ,  iisque  symptomata  morborum  ad  ipsos  aegrorum 
lectulos  explicarent.  Quod  laudabile  institutum  posthac  eviluisse ,  nec  susceptum  apud 
nos  huc  usque  fuisse,  sane  dolendum  est. 


II 

Ouauto pretio  ipse  investigationem  morbi  habuerit,  ostendit  optime,  cum  tirones 
clinicos  primo  anno  nil  nisi  observatores  agere ,  et  altero  ad  therapiam  statuendam  se 
accingere  docuerit,  methodo,  quam  nuper  saltem  a  praeclaro  Nasse  detectam  credunt. 
Nescio  tamen,  an  fieri  possit,  ut  a  therapia  saltem  annotanda  abstineant,  qui  aegros 
non  solum  observari ,  verum  et  curari  jam  primo  tirocinii  anno  vident. 

Nec  solum,  quae  discipulorum  numero  non  sufficiebat,  propria  clinica  schola, 
verum  et  illa,  quae  demonstrandae  a  celebri  Scarpa  chirurgorum  arti  serviebat,  eo  mo¬ 
vente  ampliata ,  et  amphitheatrum  chirurgicis  operationibus  idoneum  erectum  est. 

Atque  ut  medicinae  clinicae  omnes  caeteras  disciplinas ,  ita  et  nosocomii ,  quod 
Papiae  est ,  omnia  fere  cubilia  ad  usum  ejus  scientiae  sacra  esse  voluit ,  sapienti  sane 
consilio,  et  apud  nos  utinam  imitando!  Nosocomii  hinc  illius  medicos,  inter  quos  Lo ca¬ 
telli,  Pali  etta  et  Monteggia  eminebant,  ad  publice  legendum  discipulis ,  tam¬ 
quam  docentes  extra  ordinem,  cohortatus  est. 

Exemplo  ipse,  tum  in  moderandis  suintibus,  tum  in  observandis  accurate  prae¬ 
lectionum  horis,  et  in  omnibus  officiis  religiose  eximplendis,  ubique  praefulsit. 

Tanta  praestari  utique  possunt,  ubi  dirigendi  medentes,  et  e  primo  medicinae 
practicae  loco  docendi  munera  non  sejunguntur. 

Stupendam  hanc  activitatem,  cum  agendorum  mole  crescentem,  superiores  cum 
cernerent,  Jf.  P.  Frauk  jam  anno  1786  archiatrum  a  consiliis  Longobardiae  et  Man¬ 
tuae,  et  1788  omnium  ejus  territorii  nosocomiorum  rectorem  constituerunt.  Hoc  in 
novo  munere,  quin  magistri  clinici  officia  vel  hilum  negligeret,  itineribus  et  scriptis 
plurima  ad  salutem  reipublicae  condigne  gessit.  Ad  altiora  officia  dignissimos  propo¬ 
suit  viros,  mediocritatis,  uti  quondam  Swietenius,  osor  et  contemptor.  Ter  quaterque 
beatus ,  quod  quae  mente  conceperat,  actu  valuerit  comprobare !  Adjutus  scilicet  supe¬ 
riorum  fiducia ,  quae  in  viros  habiles  et  probos  nunquam  injuste  locatur. 

Ast  quamvis  praeter  reipublicae  salutem,  salute  civium  optime  promovendam, 
collegarum  etiam  augendo  commodo  J.  Petrus  noster  prudenter  respexerit,  evitare  ta¬ 
men  omnium  eorum  odium  et  invidiam  nequidquam  potuit.  Incassum  calumnia  fiduciam  im¬ 
peratoris  in  virum  integerrimum  labefactare  tentavit,  imo  ad  altiora  munia  viam  illi  stravit. 
Etenim  1795  ad  emendandum  rei  medicae  militaris  statum  Viennam  vocatus,  in  cathedra 
ticinensi  Josepho  filio  patris  vicem  explente,  eodem  iste  anno  dirigendo  huic 
universali  nosocomio  praefectus,  et  in  locum  clarissimi  Reinlein  docendae  praxi  me¬ 
dicae  suffectus  est ,  cum  titulo  caesareae  regiae  aulae  a  consiliis. 

Decennio ,  quo  huic  et  nosocomio  ,  et  scholae  praefuit  vir ,  ad  augendam  uni¬ 
versam  medicinam  natus ,  desolertia,  quam  Papiae  adhibuit’,  ne  momento  remisit.  Illo 
auspice,  post  triste  Franci  s  c  i  filii  fatum,  typho,  quem  in  perangusto,  aegris  referto, 
clinico  contraxerat,  peremti,  cubilia  clinica  prioribus  longe  ampliora,  et  recipiendis 
viginti  quatuor  aegrorum  lectis  adaptata  sunt,  eo  modo,  quo  nunc  illa  contuemur. 
Adnexus  est  oecus,  in  quo  nunc  versamur,  praelectionibus  dicatus.  Finitima  huic 

cubilia  museo  anatomico-pathologico  destinata  fuere.  Id  ab  imis  fundamentis  et  hic, 
ut  in  Italia,  erexit,  opera  adjutus  Rudo  Iphi  V  et  ter,  primi  prosectoris,  atque  mox 
ad  tantum  provexit  gradum,  ut  brevi  illud  primum  in  Europa  fore  praedixerit:  spe, 
uti  videmus ,  non  frustratus.  Posuit  etiam  initia  bibliothecae  clinicae ,  quae  non  pri¬ 
dem  vindicavimus,  opitulante  propitio  numine  novis  accessionibus  augenda. 

Minus  ei  successit  ex  sententia  ,  nosocomium  quoque  istud  academicis  studiis 
totum  sacrare ,  et  sumtus  medicinales  castigare.  Praestitit  tamen  quae  potuit,  ad  squa¬ 
lidam  illam  turrim ,  qua  vesani  apud  nos  includuntur,  minus  horridam  reddendam.  Mu¬ 
ris  nimirum  ac  horto  eam  cinxit,  et  cloacarum  foetorein,  quoad  licuit,  correxit. 

Laborum  consilii  supremi  studiorum  particeps,  rationem  studii  medici  melius 
docendi,  atque  scholae  veterinariae  instituendae  descripsit.  Ad  variolas  humanas  insito 
vaccarum  morbo  simili  praecavendas,  tentamina  prima  in  brephotropheo  fecit.  Uno 
verbo :  non  erat  medicinae  ramus  ,  quem  versatili  suo  et  vasto  ingenio  non  ad  uberio¬ 
rem  florem  atque  fructum  compulisset. 

Qui  viri  hujus  meritis  plaudebant,  majora  adhuc  istis  futura  sperabant,  et  alterum 
a  Swietenio  studiorum  restauratorem promittebant.  Sed  ferebant  aliter  fata.  Calumnia¬ 
rum  quippe  pertaesus,  1804  in  Russiam  migravit,  et  in  academia  vilnensi,  una  cum 
filio  Josepho,  munus  docendi  adiit.  Anno  post,  qua  archiater  caesaris  Russiae  et 
academiae  medico-ehirurgicae,  quae  Petropoli  est,  director ,  ad  hanc  urbem  arcessitus 
est.  Docuit  hic  etiam  praxin  medicam,  usque  ad  annum  1808,  quo  salutis  gratia  Mos- 
coviam,  et  sequenti  anno  Friburgum  in  Brisgovia,  cathedris  valedicens,  profectus  est. 

Viennam  anno  1809  pertransiens,  a  Napoleone,  ibidem  commorante,  Parisios 
invitatus  est.  Vocationi  non  paruit.  Mox  Viennae  sedem  figens  ultimam,  totus  literis 
et  salvandis  consilio  aegris  vixit,  Napoleonis  filii,  ducis  a  Reichstadt,  archiater 
declaratus.  Septuagenario  majori  augustissima  ducis  mater  pectus  ordine  S.  Constan¬ 
tini  decoravit. 

Fatis  cessit  die  24.  Aprilis  1821,  ex  apoplexia,  arthritidem  consecuta,  76  annum 
agens.  Assidebat  per  mensem  aegrotanti  electa  quondam  ejus  discipulorum  manus,  quo¬ 
rum  nonnullos  hic  praesentes  veneramur.  Tu,  magnifice  Praeses,  tuque  ingeniosissime 
Malfatti,  ex  eorum  fuistis  numero.  Recordor  luctus  vestri,  et  numerosi  medicorum  co¬ 
mitatus,  cum  funus  tanti  viri,  senes  juvenesque ,  magistri  et  tirones,  sequebamur.  Sem- 
per  et  ego  recordabor ,  me  quoque  ex  eorum  fuisse  numero,  qui  feretrum  ejus  humeris 
portarunt,  et  terrae ,  quae  illi  levis  sit ,  glebam,  demerso  in  sepulchruni  immiserunt,  in 
sepulchrum ,  quo  — 

—  —  ubi  decidimus , 

Pulvis  et  umbra  sumus. 

Oh,  cur  ad  parentalia  magnis  nostris  viris  persolvenda  tam  desides  sumus!  Sic 
ego,  neminem  ad  orationem  funebrem  se  accingere  advertens,  tacite  memet  ipsum 
tum  interrogavi.  Quintum  abhinc  labitur  lustrum  :  quaestio  mea  in  eodem  statu  est.  Non 

credidissem  unquam,  me  post  tot  annos  viri  tanti  laudes  dicendi  officium  mansurum.  Quae 
juvenis  tum  sensi,  vir  actutum  sentio.  Apud  Italos  laudabilem  vidi  morem,  professo¬ 
rum  funera  solenui  oratione  in  ipsis  templis  celebrandi.  Servit  hic  mos  insigniter  ad 
virtutis  majorem  gloriam  et  imitationem ,  et  juvenes  imprimis  ad  nobilia  accendit  faci¬ 
nora:  quibus  tu,  o  cara  patria,  nunquam  non  egebis! 

Sepulchrum  Mollii  quaesivi.  —  Non  inveni. 

Sed  quid  ego  de  laudibus,  quid  de  monumentis  sollicitor?  Nonne  haec  in  sum¬ 
morum  virorum  operibus  habemus  ? 

T  um  vero  Joaimis  Petri  Frank  opera  monumenta  sunt,  omni  aere  peren- 
niora,  omnique  sublimiora  panegyrico. 

Animos  eruditorum  primum  in  se  convertit  1776,  epistola  de  principiis 
quibusdam  a  collegio  medicorum  monasteriensi  propositis ;  cui  mox  successit  epistola 
invitatoria  ad  eruditos,  de  communicandis,  quae  ad  politiam  medicam  spectant,  prin- 
cipum  ac  legislatorum  decretis.  Complurimae  ejus  dissertationes  minores  in  delectu 
opusculorum,  tomis  duodecim  comprehensorum,  extaut.  Agunt  hae:  de  civis  medici 
in  republica  conditione  atque  officiis,  e  lege  praecipue  erutis;  de  instituendo  ad 
praxin  medico;  de  chirurgo  medicis  auxiliis  indigente;  de  signis  morborum  e  diver¬ 
sa  positione  corporis  et  partium  ejus  petendis;  de  affectionum  periodicarum  ordinan¬ 
dis  familiis ;  de  larvis  morborum  biliosis ,  de  rhacliitide  acuta  et  adultorum ;  de  ver¬ 
tebralis  columnae  in  morbis  dignitate ;  de  morbis  pecudum  a  medentibus  non  prae- 
tervidendis;  de  virtutibus  corporum  naturalium  medicis  aequiori  modo  determinandis; 
de  venae  sectionis  apud  puerperas  abusu;  de  convalescentium  conditione  ac  prospe¬ 
ritate  tuenda;  de  medicis  peregrinationibus;  de  populorum  miseria  morborum  genitri¬ 
ce.  Silentio  praetereo  numerosas  observationes  singulares,  in  opusculorum  hoc  de¬ 


lectu  congregatas. 

Principalia  atque  notissima  ejus  opera  duo  sunt:  systema  politiae  medicae,  et 
epitome  de  cognoscendis  et  curandis  hominum  morbis.  Prius  lingua  vernacula  sex 
tomis  editum  est,  quibus  accedunt  tria  supplementorum  volumina.  Alterum  opus,  epi¬ 
tome,  libris  sex  editum,  febres,  inflammationes,  exanthemata,  impetigines,  profluvia  et 
retentiones  perstringit.  Accedunt  huic  operi  interpretationes  clinicae,  et  opuscula  post¬ 
huma,  nevrosium  etiam  doctrinam  continentia,  a  Josepho  filio  edita.  Nec  praeter¬ 
ire  possum  dissertationem  de  controversiis  medicorum,  earumque  causis.  Quae  reli¬ 
quae  ad  administratiouem  sanitatis  publicani  pertinent,  propositiones,  variis  locis  sunt 
vulgatae.  Si  jam  horum  laborum  molem  miramur,  quid  dicendum  est  de  innumeris 
observationibus  clinicis,  quarum  nec  centesimam  partem  se  divulgare  potuisse,  vir 
illustrissimus  confessus  est? 

Vitam,  quam  ipse  conscripsit,  et  opera  Franfcii  lustrantes,  plurima  ab  eo 
medicinae  hodiernae  semina,  praeter  jam  memorata,  fuisse  jacta  reperimus. 

In  Italia  doctrinae  a  T  omni  a  sini  o  divulgatae  antesignanus  putatur  ideo,  quod 

febrem  iinflammatoriain ,  a  qua  diversam  non  dari ,  Itali  complurimi ,  uti  Haenius 
quondam,  etiam  nunc  contendunt,  ab  inflammatione  cordis  et  vasorum  interna  repe¬ 
tere  visus  sit,  aliquot  dissectis  cadaveribus  adjutus.  A  qua  opinione,  ad  omnes  fe¬ 
bres  extensa,  quam  remotus  fuerit  vir  ecclecticus,  non  solum  ejus  epitome,  sed  et  pra- 
xis  docet.  Ast  febrim  umbram  potius  morborum,  quam  morbum  esse  ratus,  hodiernae 
pyretologiae  viam  utique  aperuit. 

Ad  therapiam  stimulantem,  ex  mente  Brunonis,  haud  exiguo  tempore  propen¬ 
debat,  exemplo  quidem  filiorum  delectatus,  sed  allectatus  a  genio  epidemico  tum  re¬ 
gnante.  Hunc  genium  morborum,  omni  tempore  alium,  qui  sequitur  diu  in  vivis  super¬ 
stes,  non  potest  medendi  rationem,  etsi  praedilectam,  cum  alia,  quam  dictat  neces¬ 
sitas,  dato  tempore  non  commutare  et  emendare. 

Videmus  proinde  Praiikium,  postquam  e  Russia  rediisset,  in  acutorum  cura 
iterum  ad  methodum  antiphlogisticam  prudenter  se  convertisse:  non  quod  hanc  in  Russia 
primum  didicerit,  quod  aliqui  plane  putant,  sed  quia  character  morborum  inflammato¬ 
rius  in  vasta  illa  Europae  ditione  citius  et  asperius,  quam  in  aliis  plagis,  emicare  solet. 

Praecipuus  fautor  fuit  doctrinae  de  febre  nervosa,  quae  nunc  typhi  abdomi¬ 
nalis  nomen  induit.  Docuit  tamen  aperte,  febrem  gastrico-uervosam  veram  febris  noso- 
comialis  (id  est  typhi  petechialis)  conjunctionem  gastricam  sistere. 

Auctoritas  ejus,  post  libellum  de  larvis  morborum  biliosis  scriptum,  multum 
contribuit  ad  fervorem  asseclarum  Stollii  minuendum.  Quae  coercitio,  si  nimia  est, 
et  in  neglectum  emeticorum  ac  purgantium  abit ,  hodiedum  e  febribus  simpliciter 
gastricis  in  Franco-Gallia  gastro-enteritides  et  dothinenteritides,  in  Germania  ileitides 
et  typhos  abdominales  enutrit.  Horum  utique  morborum  primam  generationem  non  arti 
adeo,  aut  inertiae  nostrae,  sed  incurrenti  potius  cholerae  orientalis  constitutioni  de¬ 
beri,  plus  quam  vero  simile,  et  StolKii  principiis  consentaneum  est. 

Praecipuum  «F. Petri  Frank  meritum,  quod  ad  praxin  medicam  attinet,  ponimus  : 
non  adeo  in  cognoscendis  et  curandis  morbis  popularibus  febri  junctis,  quos  Stollius 
fere  sagacius  scrutatus  est,  sed  in  morbis  partium  diversarum  organicis,  anatomia,  et 
passiin  etiam  chemia  pathologica,  illustratis.  Ab  his  morbis  ad  turbas  systematis  nervosi 
transgressus  fit.  Horum  doctrinae  non  exiguum  quidem  lumen  adjecit,  studia  sua  et 
aliorum  in  columnam  vertebralem  convertens:  psychicam  tamen,  et  altiorem  eorum  par¬ 
tem  uterque  clinicus  noster  minus  percoluit.  Hucusque  scilicet  pertingere  iis  licuit,  ulte¬ 
riores  conatus  posteris  relinquere  coactis. 

Cognitionum  ambitu  et  idoneo  ordine  JT.  Petrus  Frank  Maximilla- 
ltiiiii  Stoll ,  tum  in  scriptis ,  tum  ad  aegrorum  lectulos  ,  superare  conabatur.  Ast 
jfJEaxiiniliaiiiis  noster  perspicacior  in  morborum  investigatione,  et  vix  non  profundior 
fuit  in  diversissimorum  morbi  signorum  collatione.  Et  certe  firmior  ac  simplicior  erat  in 
cura,  breviorque  in  praecisa,  casta,  ac  mascula  dictione.  Milii  Stoll  intentus  et  vali¬ 
dus  arator,  J.  P.  Frank  dives  et  inexhaustus  sator,  dici  posse  videtur. 

Quod  ad  medicam  praxin  attinet,  Stollfo,  quod  ad  administrandam  salutem  publi- 

eam,  FraiiBtio,  praerogativam  competere  nemo  dubitat.  Si  Stollio  vitam  diutius  pro¬ 
trahere  licuisset,  si  arrisisset  illi  fortuna  magis,  nescio  an  illo  post  Hippocratem 
medicorum  quis  major  a  cunctis  agnitus  fuisset.  Sed  historia  literaria  non  ad  virorum 
doctorum  longaevos  annos,  et  gesta  ah  his  magnifica  munera,  non  ad  copiam  scripto¬ 
rum,  ex  aliis  saepe  congestorum,  aut  ad  relictas  haeredibus  opes,  titulorum  amplitudi¬ 
nem,  externa  pectoris  insignia,  nobiliuinque  stemmata,  neque  ad  extorta  a  doctis  aca- 
demiis  diplomata,  —  sed  ad  cogitationis  vim,  ad  actorum  honestam  famam  ,  ad  virtutum 
internum  decus,  ad  animi  nobilitatem,  et  ad  splendidiorem  cunctis  titulis  respicit  mo¬ 
destiam.  Atque  hinc  utri  que  celebratissimo  nostro  viro,  quorum  alter  in  calamitatibus  popu¬ 
lorum  sufflaminandis,  alter  in  praevertendis  magis  inclaruit,  palmam  tribuimus  aequalem. 


Quid  igitur  est,  quod  ex  vita  et  actis  utriusque  summi  viri  in  nostram  usque 
praesentiam  redundat  boni? 

Quid  illud  sit?  Introspicite,  quaeso,  Auditores  amplissimi  et  ornatissimi,  utut  haec 
vobis  jam  sufficiant,  in  illud  valetudinarium  clinicum,  quod  totum  quantum,  quemadmo¬ 
dum  haec  praelectionum  schola,  illorum  virorum  genio 'usque  ad  hunc  diem  regitur. 
Quid,  aut  creditisne  observationis  et  venerationis  naturae  hippocraticum  genium  his 
cum  viris,  qui  mihi  a  dextera  sunt,  emortuum  apud  nos  fuisse  ?  Ad  dexteram  vestram 
aspicite :  en  horum  discipulos,  tantis  magistris  dignos 

Quod  ad  me  attinet,  ego,  tantorum  virorum  filius,  et  nepos,  et  abnepos,  patres 
hosce  meos  non  infitiabor  unquam,  sed  omni,  donec  vixero,  prosequar  veneratione. 

Conatus  spondeo:  nam  in  magnis  voluisse  sat  est.  Inconcinnum  vero  esset 
putare,  quod,  qui  magistrorum  suorum  praeceptis  plurimis  adhaeret,  progredi  non  pos¬ 
sit  in  arte  salutari.  En,  etiam  patres  hi  nostri,  moderatorum  suorum  fideles  cultores,  pro¬ 
gressum  amabant,  et  ad  eum  collegas  atque  discipulos  excitabant !  Inveteratos,  et  obso¬ 
letos  dicitis?  Eheu,  quam  multo  citius,  qui  hos  contemnitis,  quia  eos  nec  noscitis,  inve¬ 
terascetis,  et  obsolescetis!  Per  Deum,  immortalitatis  vindicem,  agatis  quid  velitis,  haec 
nomina  nunquam  peribunt!  Numina  sunt,  non  nomina!  Invigilant  hi  nobis;  nostris  pro¬ 
gressibus  arrident:  et  ego  in  illorum  semita  non  progrederer? 

De  istorum  ergo  immortalitate  dubitandum  est?  —  Extra  angustos  muros  hu¬ 
jus  scholae  oculos,  quocunque  libet,  conjicite.  Beneficam  horum  numinum  operam  adhuc 
longe  lateque  perdurare  sentitis.  Vastas  imperii  ditiones  peragrate.  Nullibi  locorum  ve¬ 
stigia  non  invenietis  doctrinae,  quae  ab  his  profecta,  in  salute  civium  tuenda  usque  ad¬ 
huc  essent  proficua ,  et  auctoritate  legum  sancita.  Quod  observationes  meteorologicae  et 
medicae  de  morborum  popularium  constitutionibus  in  singulos  annos  a  medicis  publicis 
magistratui  consignentur ;  quod  magistratus  omnino  jam  medicorum  opera  in  miseria 


I*1  obverso  pariete  scholae  imagines  clarissimorum  virorum,  J.  a  Raima  nn,  Val.  et  F  r.  ab 
Hildenbrand,  conspiciuntur. 

populorum  coercenda  indigere  se  sciat;  quod  hinc  publica  medicorum  officia  et  mu¬ 
nera  creverint;  quod  novus  creatus  sit  magistratus,  qui  sanitati  populorum  piospiciat. 
hoc  Stollii  et  Fraiikil  opus  est.  Primordia  laborum  medicinae  popularis  et  publi¬ 
cae  illi  posuerunt  viri :  tulerunt  alii  fructus  et  honores. 

Ast  multa  adhuc  supersunt  egregie  praestanda. 

Oui  populos  decimant,  morbi  acuti,  sat  aperte  ingrediuntur,  ac  stato  tempore  rever¬ 
tuntur.  Sed  gliscunt  in  familiis  latentia  mala,  haereditaria  plurimum,  quae  non  praeci¬ 
pit!  adeo  incursu  perterrefaciunt,  et  attentionem  facile  hinc  effugiunt.  Iu  horum  effec¬ 
tibus  rimandis  anatomia  pathologica  plurimum  jam  desudat. 

Sed  graviora  adhuc  sunt,  quae  societatem  hominum  circumveniunt,  mala,  cul¬ 
tro  aut  chemicorum  arte  non  semper  resolvenda.  Mala  haec  nobilissimis  insita  sunt  cor¬ 
poris  humani  partibus ,  aut  partium  potius  functionibus,  nervorum  scilicet  apparatui, 
quo  sensum  aut  motum  perficimus,  et  vitae  civilis  ac  moralis  munera  gerimus  cuncta. 

Ad  haec  mala  enodanda,  et  apto  morum  regimine  praevertenda,  alter  scholae 
nostrae  heros  natus  erat ,  medicorum  philosophorum  sui  temporis  facile  primus,  quem 
invida  parca  praemature  eripuit  nobis.  Quis  non  sentit ,  me  hic  praeceptoris  mei  dilec¬ 
tissimi,  Philippi  Car  oli  Hartm  ann,  inextinguibile  nomen  supprimere  non  posse? 
Quae  et  ille  terminare  nequiverat,  partem  laborum  nostrorum  constituant,  oportet. 

Atque  sic  nemo  tantum  agit,  ut  non  aliquid  ,  quod  agant  posteri,  relinquat.  Id 
imprimis  de  medicina  valet,  quae,  monente  Baglivio,  nil  nisi  coacervata  multorum 
hominum  sapientia  est. 

Agite  ergo  jam,  qui  tenuitati  orationis  meae  vestram  adjungitis  humanitatem 
et  patientiam,  Auditores  amplissimi,  ornatissimi,  agite,  ut  a  magnorum  virorum  cultu, 
qui  ante  nos  fuerunt,  ad  cultum  posteritatis  proficiscamini.  Non  praesenti  solum  vivimus 
vitae.  Innitimur  praeteritae ,  tendimus  ad  futuram.  Aut  quis ,  quaeso,  hujus  vitae  sen¬ 
sus  est,  si  nobis  tantum  vivimus,  non  illis  etiam,  qui  ante  nos  judicarunt,  et  illis,  qui 
nostri  successores  et  judices  erunt  ? 

Sed  utinam  nobis  etiam  condigne  viveremus !  Dilaniant  ordinem  nostrum  tristes 
discordiae ,  ex  contemptu  majorum  nostrorum  magna  pro  parte  oriundae.  Quando 
jam  obicem  his  poni  visuri  sumus  ?  —  Quando?  —  Quando  nec  pietas  erga  patres 
emendandi  et  novandi  studio,  —  nec  juvenilis  eorum  experientias  demoliendi  fervor 


istorum  merito,  —  se  putabit  altiorem.  Honora  patrem,  seniorem,  praeceptorem ;  honora 
matrem ,  scientiam :  si  vis  beatus  et  longaevus  degere  in  terris,  posteritati  etiam  carus, 

et  acceptus. 

Vos  ergo  praecipue,  juvenes  commilitones,  qui  meo  ductui  vos  concredidistis, 
vos  festiva  haec  dies  ad  generosos  ausus  incitet.  Quoties  has  effigies  pie  contempla¬ 
bimini,  toties  divinior  quidam  artis  genius  vos  animabit  Audete  sapere,  ingenua  cum  pie¬ 
tate.  Progrediamini  —  mecum  —  illustrium  virorum  ad  exemplum :  nec  patriae  amorem, 
nec  languentes  erigendi  spem ,  nec  scientiae  quam  debetis  fidem,  unquam  dimissuri ! 


